Nyeste Skilderie af Kiøbenhavn, 1810-01-06
Keiser Franz søger nu af alle Kræfter at ophielpe sine Financer. Et af de første Skridt han til den Ende har gjort, er en Opfordring til alle hans Undersatter, at aflevere alt Sølvtøi, til Banquen, fra 1 Maji 1810 af. - Jndledningen til dette Patent, som er udstedt den 19de December, hedder det: at Keiseren har søgt at betale Contributionen til Frankrige af Statsfinancerne, og derved befriet de besatte Provindser fra de Franske Tropper; men uagtet en anseelig Deel af denne Gield betales med de Penge, der haves i Cassen, og Keiseren har bestemt dertil sin egen Huusskat, bliver dog en stor Deel af Gielden endnu ubetalt. Enhver Undersaat maa altsaa deele Byrden med Staten, og opfordres derfor til at aflevere sit undværlige Sølv &c. Herfra undtages blot Skeer, Sølv uhre, Signeter og andre smaa Sager, Sølv, som ikke kan aftages uden at beskadige den Ting, det er anbragt paa, chirurgiske Jnstrumenter, Jndfatning af Ædelstene, Medailler, de i Konstcabinetter, opbevarede Medailler og Konstsager og alt det ny Sølv, der findes til Salg hos Guldsmeddene. De, der ville beholde et eller andet Stykke, som de sætte særdeles Værd paa, maa, for at befrie det fra Jndleveringen, betale dets hele Værdie i Conventionspenge. Sølvet betales hver Mark fiin med 23 Gylden 36 K. og Guldet med 359. 30 K., beregnet efter Conventionspenge, mod Jnterrimsforskrivninger. J et med et Laan forbundet Lotterie modtages disse Forskrivninger som rede Penge. Dette Laan er sikkret ved et Antal Stats godser. For at sætte dem, der eie Sølvtøi, og især de, som kun eie lidet, istand til at forsyne sig med andet Sølv, kunne de, der forlange det, faae det Afleverede betalt i Bancosedler, efter en trefold Værdie. Guldets Aflevering er vel ikke befalet, men Keiseren venter, at det vil blive leveret af egen patriotisk Drivt. - Alle Guldsmedde skulle opgive det Sølvarbeide, de have tilfals i deres Boder, og tør ikke sælge noget deraf førend det paa ny er blevet stemplet paa vedkommende Sted. De skulle tillige opgive alt det smeltede eller til Smeltning bestemte Sølv, de have i deres Eie, og det forbydes dem paa det strængeste at kjøbe eller tilbytte sig Sølv, paa det nær, som er fritaget for Aflevering, af nogen Privatmand. Det Sølv, de i Fremtiden behøve til deres Næringsveis Drivt, overlades dem af Mynten. Alt det Sølv, der findes i Fideicommisser, Depositocasser, Assistencehuse, Stervboer, som Underpant hos Privatfolk &c. maa afleveres. Det Sølv, som fremmede Gesandter have til deres eget Brug eller som tilhører Fremmede, der ikke have været over 3 Aar i Landet, er fritaget. Enhver Overtrædelse af denne Anordning straffes med Sølvtøiets Confiscation eller Erlæggelsen af dets Værdie i Conventionspenge, og endnu desuden med en Mulct af dets enkelte Værdie. Udførslen af Bly, Jern, Galmen, Zink, og hvert andet mineralsk Product, Søm a. fra Provindsen Krain til Østerrige, Salzburg og Tyrol, er under Straf af Confiscation, bleven forbuden. Men disse Producters Udførsel til Kongeriget Jtalien og Jllyrien er tilladt. Jdrias mineralske Frembringelser kunne ligeledes frit udføres imod de sæd Aar vanlige Afgivter. Fra Madrid skrives under d. 6 Dec. at Slaget ved Occana har gjort stort Jndtryk i det sydlige Spanien, og at man deels klager over Forræderie, deels bebreider Anførerne den største Udvidenhed. Man troer, at Juntaen i Sevilla, vil opløse sig og indrømme det fuldbyrdende Directorium Pladsen. - D. 19 Nov var den Engelske Armees: Hovedqvarteer rykket frem indtil Truxillo. EfterSlaget ved Occana har den igjen trukket sig tilbage til de Portugisiske Grændser.